— -236 — 



et descroist et pourquoy, et doit aloier ses barnes par les mous- 

 tiers. Item, doit gésir tous les soirs en la Saulnerie et doit rendre, 

 le mardi matin, le git du puis, c'est assavoir les boulions, à cellui 

 qui fait le roolle des boulions, c'est assavoir aux clers des saulx, 

 et demorer tant que il soit fait. 



C'est l'office du puis d'Aval. 



Il se doit lever le dymenche matin au point du jour et doit 

 aler veoir ses randes et que il li demore em bez moillié, et 

 mettre en ses tables la demorance, et doit aloier ses barnes, 

 celles que il verra par ses tailles devant soient mieux alloiéez. 

 Le lundi, il doit aler giter ses randes et doit avoir les noms 

 des barnes en ses tables et mettre quand il les a gitez la rande 

 le boullon en ses tables en escript, et, quant l'on a dessez, il 

 doit aler veoir ses seaulx, et se doit il faire de jour en jour, et 

 ne se doit pas fier à cellui qui trait la muire, mais baillier à 

 mesure, et doit savoir que sa muire aille bien et que sa rande 

 s'acorde aux noz. Et doit aler veoir touz les jours ou puis aval 

 veoir ses muires et essaier, et veoir que le puis ne montoit par 

 deffaute de traite. Et doit rendre à cellui qui fait le roolle des 

 buillons le git de son puis le mardi matin, et demorer tant que 

 le roolle soit fait. Et doit aler par les moutiers et doit gésir 

 touz les soirs en la Saulnerie senz nul deffaut. Item, doit avoir 

 une clefs en la ferreterie et doit mettre en escript en papier ce 

 que>n li baillera de fer nuef et combien il en demorra en la dite 

 ferreterie, et doit apporter à compte ce que en demorra et ce 

 que il recepvra. Item, doit garder que l'aiguë s'espuisoit en la 

 manière qu'elle se doit espuisier, et que elle s'en aille par 

 chenaulz que elle doit, et que elle ne se mesloit en la muire. 



C'est l'office du maistre des chemins. 



Il doit ouvrer de sa main et doit aler veoir chascun jour par 

 les puis les muires qu'elles soient bonnes et qui n'y ait nul 

 mesain, et essaier et veoir les chenaulx et les rigoles, et veoir 

 le puis, et doit aler par- les lavoz de xv ne en xv ne , et nettoier se 

 mestier est, en tel manière que la muire n'y ait dommaige se 

 crue vient, que l'aiguë ne surmontoit, et, se grant pluye venoit 

 de nuit, il doit venir à la porte et la faire ouvrir à toutes les 

 heures pour l'y faire avoir son cours. Et se doit donner garde 



